En middelsstor, slank, blankt svart jordløper, ytterkantene litt fiolette. Kjevene er middelsstore, ganske slanke, i spissen svært skarpe, noe kortere enn resten av hodet, som er nesten kvadratisk. Pronotum er rundet, sidene noe innbuktede foran de omtrent rettvinklede bakhjørnene, lite punktert, med en skarp midtfure. Dekkvingene er ovale, ganske hvelvede, med skarpe lengdefurer.